Na temelju odobrene dopune Plana specijalizacija za 2016.g. i Plana specijalizacija za 2017.g. (rješenje Ministarstva zdravlja RH KLASA: 131-01/16-01/141, URBROJ: 534-03-1-1/4-16-4, od dana 29.06.2016.g.), Pravilnika o specijalističkom usavršavanju doktora medicine (NN 100/11, 133/11, 54/12, 49/13, 139/14, 82/15 i 116/15, 62/16, 69/16, 6/17) i Pravilnika o mjerilima za prijam specijalizanata (NN 83/15), ravnatelj Zavoda za hitnu medicinu PGŽ, raspisuje

**NATJEČAJ**

za prijam specijalizanata radi upućivanja na specijalističko usavršavanje iz:

* **HITNE MEDICINE** – 5 izvršitelja

Opći uvjeti koje pristupnik za odobravanje specijalizacije mora ispunjavati:

* zdravstveni radnik sa završenim integriranim preddiplomskim i diplomskim studijem zdravstvenog usmjerenja - medicina,
* odobrenje za samostalan rad.

Posebni uvjeti koje pristupnik za odobravanje specijalizacije mora ispunjavati:

* vozačka dozvola B kategorije.

Uz pisanu prijavu na natječaj i životopis potrebno je dostaviti sljedeću obveznu dokumentaciju:

* preslik domovnice i osobne iskaznice (obje strane),
* preslik diplome,
* preslik potvrde o položenome stručnom ispitu,
* preslik odobrenja za samostalan rad (licenca),
* preslik prijepisa položenih ispita na studiju,
* preslik potvrde o općem prosjeku ocjena tijekom studija te duljini trajanja studija,
* preslik nagrada za vrijeme studija,
* preslik potvrde o statusu poslijediplomskog doktorskog studija,
* popis objavljenih radova i kopije radova,
* preslik ugovora o radu ako je pristupnik radio u primarnoj zdravstvenoj zaštiti i/ili u bolničkoj zdravstvenoj ustanovi
* preslik potvrde o radnom iskustvu – elektronički zapis ili potvrdu o podacima evidentiranima u matičnoj evidenciji HZMO (podaci o radnom stažu i radnom odnosu),
* preslik dokaza o položenom vozačkom ispitu B kategorije,
* uvjerenje nadležnog suda da se protiv pristupnika ne vodi kazneni postupak (ne stariji od 6 mjeseci) - izvornik ili ovjerena preslika

Na natječaj se mogu javiti osobe oba spola.

Bodovanje i razgovor se obavlja samo za one pristupnike koji su podnijeli pravovremenu prijavu i dostavili cjelokupnu obveznu dokumentaciju.

Prilikom odaziva na razgovor, pristupnici su obvezni predočiti izvornike svih dokumenata čije su preslike dostavili uz prijavu.

Pristupnici su dužni dostaviti adresu elektroničke pošte zbog nesmetane korespodencije u svrhu pravovremenog i nesmetanog odvijanja postupka provođenja natječaja. Pristupnici su dužni pratiti svoju elektroničku poštu i odgovoriti na sve primljene e-mail poruke.

Povjerenstvo za izbor specijalizanata može zatražiti provedbu psihološkog testiranja.

Odluka o izboru specijalizanata javno će se objaviti na oglasnoj ploči i internetskoj stranici Zavoda najkasnije u roku od 20 dana od dana razgovora sa Povjerenstvom za izbor specijalizanata.

S izabranim pristupnikom zaključuje se ugovor o međusobnim pravima i obvezama (uz obvezu rada u radnom odnosu na neodređeno vrijeme nakon završetka specijalističkog usavršavanja i položenog specijalističkog ispita u trajanju jednakom vremenu provedenom na specijalističkom usavršavanju).

Pisane prijave na natječaj s obveznim prilozima podnose se na adresu: Zavod za hitnu medicinu Primorsko – goranske županije, Rijeka, Franje Čandeka 6 A, isključivo u zatvorenoj omotnici s naznakom "Natječaj za prijam specijalizanata – NE OTVARATI" u roku od 8 dana od dana objave natječaja u Narodnim novinama.

Zavod za hitnu medicinu PGŽ pridržava pravo poništiti natječaj odnosno ne odabrati niti jednog kandidata, bez obveze obrazlaganja svoje odluke i bez ikakve odgovornosti prema kandidatima.

Zavod za hitnu medicinu PGŽ

Ravnatelj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Davor Vukobrat, dr.med., spec.